2ο-Παρουσίαση+για+την+Ψηφιακή+Αναπαράσταση+Εικόνας

[]


 * < Τίτλος Μαθησιακού Αντικειμένου: ||< Ψηφιακή αναπαράσταση εικόνας ||
 * < Δημιουργός: ||< Απόστολος Ματσάγκας, grad1090 ||
 * < Βαθμίδα Εκπαίδευσης που μπορεί να χρησιμοποιηθεί: ||< Γυμνάσιο ||
 * < Γνωστικό Αντικείμενο: ||< Πληροφορική ||
 * < Έννοιες που αφορά: ||< Πολυμέσα ||
 * < Μαθησιακοί Στόχοι: ||< Να μπορούν οι μαθητές να περιγράψουν τι είναι ένα pixel και ποια η λειτουργία του. Να μπορούν οι μαθητές να υπολογίζουν το αναμενόμενο μέγεθος μιας ψηφιακής εικόνας στον δίσκο. ||
 * < Εργαλείο που χρησιμοποιήθηκε: ||< 280slides ||
 * < Συμπληρωματικό υλικό: ||<  ||< Η συγκεκριμένη παρουσίαση μπορεί να χρησιμοποιηθεί για το μάθημα της πληροφορικής γυμνασίου. Συγκεκριμένα στα θέματα της αναπαράστασης της εικόνας αναφέρεται το σχολικό εγχειρίδιο στην ύλη τόσο της 1ης όσο και της 3ης γυμνασίου.

Το λογισμικό που χρησιμοποιήθηκε είναι το 280slides (www.280slides.com), μια online πλατφόρμα για την δημιουργία και δημοσίευση παρουσιάσεων. Το 280slides παρέχει μια σειρά από απλά εργαλεία, αρκετά λιγότερα στον αριθμό, στην λειτουργικότητα αλλά και στην πολυπλοκότητα συγκριτικά με αυτά που παρέχουν οι offline εφαρμογές για δημιουργία παρουσιάσεων.

Κατά την διδασκαλία του συγκεκριμένου μαθησιακό αντικείμενο, λόγω της φύσης αυτού, είναι αρκετά χρήσιμη η χρήση εποπτικών μέσων ώστε ο μαθητής να αντιλαμβάνεται πλήρως της έννοιες που αναφέρονται. Έτσι η χρήση μιας παρουσίασης που συνδυάζει ένα κείμενο μαζί με αρκετό οπτικό υλικό σε μορφή εικόνων κρίνεται σκόπιμη.

Όπως είπαμε νωρίτερα το 280slides δίνει στον χρήστη του μια σειρά από βασικές, απλές επιλογές για τον σχεδιασμό της παρουσίασης του. Το περιβάλλον είναι πολύ απλό στην χρήση και δίνεται η δυνατότητα στον χρήστη εύκολα να δημοσιεύσει με όποιον τρόπο επιθυμεί το υλικό που έφτιαξε (email, direct link, embedded form). Είναι αρκετά κοντά στην λειτουργικότητα και την χρηστικότητα που παρουσιάζουν οι offline εφαρμογές για δημιουργία παρουσιάσεων, και αρκετά θετικά σημεία θεωρώ την διατήρηση ιστορικού για τις εικόνες που έχει χρησιμοποιήσει ο χρήστης (είτε τις έχει ανεβάσει ο ίδιος είτε από κάποιο link στο διαδίκτυο) ώστε να μπορεί εύκολα να τις ξαναχρησιμοποιεί με όποιον τρόπο θέλει (πχ resize και χρήση σε επόμενη διαφάνεια χωρίς την ανάγκη να αναζητήσει ξανά την εικόνα και να αλλάξει το μέγεθος της προκαταβολικά). Η διεπαφή είναι καθαρή και ο χρήστης μπορεί να δει άμεσα τα αποτελέσματα των ενεργειών του σε κάθε διαφάνεια της παρουσίασης.

Όμως, ίσως και χάριν αυτής της ευχρηστίας απουσιάζουν αρκετές συνηθισμένες λειτουργίες των εφαρμογών παρουσιάσεων όπως οι περίπλοκες μεταβάσεις από σελίδα σε σελίδα κτλ. Πάραυτα για τους σκοπούς του συγκεκριμένου αντικειμένου οι ελλείψεις δεν επηρέασαν σε κάτι τον σχεδιασμό μας.

Το μαθησιακό αντικείμενο μπορεί να χρησιμοποιηθεί από τον διδάσκοντα για να παρουσιάσει το μάθημα στους μαθητές του στην αίθουσα διδασκαλίας ή στο εργαστήριο της πληροφορικής. Επίσης όμως επειδή το εργαλείο διευκολύνει την δημοσίευση θα μπορούσε ο διδάσκοντας να ζητήσει από τους μαθητές να μελετήσουν την παρουσίαση πριν το μάθημα ώστε να αφιερώσει χρόνο κατά την ώρα της διδασκαλίας του σε πρακτικά παραδείγματα. Θεωρώ πως λόγω του ενδιαφέροντος του θέματος και λόγω της οπτικής φύσης της παρουσίασης το ενδιαφέρον των μαθητών κινητοποιείται σε κάποιον βαθμό.. Προφανώς θα μπορούσε επίσης αυτή η παρουσίαση να χρησιμοποιηθεί σε οποιαδήποτε βαθμίδα όπου οι εκπαιδευόμενοι έρχονται σε πρώτη επαφή με τις συγκεκριμένες έννοιες, σε κάποια πλατφόρμα e-learning κτλ. || media type="custom" key="7935784"




 * http://280slides.com/Viewer/?user=66494&name=present4&fullscreen ||
 * Θα αναφέρω τις βασικές προτάσεις/σχόλια που έγιναν κατά την φάση της αξιολόγησης και θα σχολιάσω το εάν άλλαξα ή όχι αντίστοιχα το αντικείμενο.

α) Το 280slides δεν φόρτωνε όλα τα slides σωστά, ποιος ο λόγος της χρήσης αυτού του εργαλείου και όχι του prezi κτλ

Τις περισσότερες φορές που δοκίμασα να φορτώσω την παρουσίαση τόσο σε Chrome όσο και σε Firefox (fully updated και τα δύο) δεν αντιμετώπισα πρόβλημα. Πάραυτα τις μέρες που πρωτοανέβασα την παρουσίαση έδωσα το link σε 1-2 άτομα και κάποιο από αυτά μου ανέφερε το ίδιο πρόβλημα, που όμως έφτιαξε με 1-2 refresh της σελίδας. Εικάζω πως ίσως είχε κάποιο πρόβλημα εκείνες τις ημέρες ο server γιατί μόλις τώρα προσπάθησα να φορτώσω και από τους 2 browsers την παρουσίαση και φόρτωσε πλήρως.

Όσον αφορά το γιατί να χρησιμοποιήσει κανείς αυτό το εργαλεία αντί για κάποιο άλλο, έχω να πω τα εξής. Το 280slides είναι πολύ πιο κοντά στον παραδοσιακό τρόπο που φτιάχνουμε και κάνουμε παρουσιάσεις, δηλαδή είναι κοντά στην μορφή διαφανειών που προβάλλονται σε έναν προβολέα. Για παράδειγμα το prezi αποτελεί μια εντελώς διαφορετική προσέγγιση για το ζήτημα, την οποία κάποιος μπορεί να κρίνει χρήσιμη ή όχι, ή και καλύτερη ή όχι από την κλασική μορφή μιας παρουσίασης. Κάτι τέτοιο είναι εκτός θέματος όμως, αφού δεν προσπαθούμε να καταλήξουμε στο ποια προσέγγιση είναι καλύτερη. Μπορώ απλά να πω πως για την δημιουργία κλασικών παρουσιάσεων το συγκεκριμένο εργαλείο είναι ικανοποιητικότατο και θα καλύψει το 99% των αναγκών του εκπαιδευτικού.

Προσωπικά κατά την ενασχόληση με το prezi μου φάνηκε πολύ καλό εργαλείο τεχνικά από την άποψη της απρόσκοπτης λειτουργίας αλλά έχει ένα σημαντικό learning curve για να μάθεις τόσο να χρησιμοποιείς όσα προσφέρει πόσο μάλλον να τα χρησιμοποιείς όταν χρειάζονται και έχει κάποια ουσία η χρήση τους. Επιπλέον το prezi παρέχει πολύ λιγότερες δυνατότητες για την εισαγωγή και επεξεργασία εικόνων στην παρουσίαση. Για την ακρίβεια το 280slides υποστηρίζει την διατήρηση μιας βιβλιοθήκης από εικόνες τις οποίες μπορεί να χρησιμοποιείο ο δημιουργός κατά βούληση χωρίς να χρειάζεται να τις ανεβάζει ξανά. Επιπλέον υποστηρίζει resize on the fly για τις εικόνες, κάτι αρκετά χρήσιμο. Ο όλος προσανατολισμός του είναι WYSIWYG (What you see is what you get) και αυτό είναι πολύ βολικό για παρουσιάσεις που βασίζονται περισσότερο σε εικόνα από ό,τι κείμενο, και επιπλέον κάνει εύκολη την χρήση του. Επίσης επιτρέπει εύκολο import και export σε ppt, κάτι το οποίο το θεωρώ αρκετά σημαντικό. Το 280slides είναι απλό και γνώριμο (μπορεί να έχουν έρθει ήδη σε επαφή μαζί του εκπαιδευτικοί ή και μαθητές, καθώς ήδη έχει αρχίσει να ενσωματώνεται σαν web app σε κάποια cloud-based OS όπως το Jolicloud), κατά την γνώμη μου καλύπτει τις ανάγκες του αντικειμένου καθώς και το 99% των αναγκών ενός εκπαιδευτικού όταν δημιουργεί μια παρουσίαση. β) Περισσότερες πληροφορίες για το εργαλείο.

Σε αυτό συμφωνώ, μπορώ να προσθέσω 1-2 πραγματάκια. Θα εμπλουτίσω λίγο την αντίστοιχη ενότητα ανάλογα, περιλαμβάνοντας μερικά πράγματα τα οποία ανέφερα πιο πάνω.

γ) Περισσότεροι ή πιο αναλυτικοί στόχοι.

Οι στόχοι που τίθενται είναι οι ουσιαστικοί στόχοι του μαθήματος, καθώς η υπόλοιπη γνώση που παρουσιάζει το αντικείμενο αναφέρεται σε έννοιες ήδη γνώριμες για τους σύγχρονους μαθητές που έχουν ήδη μια εξοικείωση με τα πολυμέσα.

δ) Περισσότερες πληροφορίες για την χρήση του αντικειμένου.

Νομίζω όσα αναφέρω είναι αρκετά δεδομένης και της φύσης του αντικειμένου. Δεν μπορεί να έχει και άπειρες εφαρμογές στην εκπαιδευτική διαδικασία άλλωστε!

ε) Εμπλουτισμός του περιεχομένου του αντικειμένου, διορθώσεις κτλ.

Και σε αυτό μπορώ να συμφωνήσω, Θα προσθέσω το picture element από το pixel και θα διορθώσω και όπου έχω γράψει κάτι λάθος (ορθοτυπογραφικά κτλ.). Επίσης θα προσθέσω μια σειρά από διαφάνειες για μια ερώτηση-δραστηριότητα σχετικά με το μέγεθος εικόνας σχετικά με το μέγεθος των αποθηκευτικών μέσων και θα προσπαθήσω να κάνω μια μικρή "πάσα" προς το πεδίο της συμπίεσης. ||
 * Οι αλλαγές αναφέρονται παραπάνω ||
 * Έλαβα αξιολογήσεις από τους ακόλουθους αξιολογητές:

1. grad1113: Μερικές χρήσιμες παρατηρήσεις. Καλή. 2. pliredu: Μερικές χρήσιμες παρατηρήσεις. Καλή 3. Angeliki23: Μερικές χρήσιμες παρατηρήσεις. Καλή 4. VanPap: Θεώρησε πως τα τεχνικά προβλήματα που αντιμετώπισε ήταν μέρος του αντικειμένου, υποθέτοντας πως η παρουσίαση αναφερόταν σε εικόνες που δεν έκανα τον κόπο να ανεβάσω κτλ. Κακή 5. lilag: Μερικές χρήσιμες παρατηρήσεις που συμφωνούσαν με τους προηγούμενους όμως διακρίνω κάποια προκατάληψη προς την ιδέα των παρουσιάσεων η οποία επηρεάζει τις σχετικές κρίσεις. Καλή. ||